
KRETINGOS RAJONO SAVIVALDYBĖS TARYBA

SPRENDIMAS
DĖL FIKSUOTŲ PAJAMŲ MOKESČIO DYDŽIŲ IR LENGVATŲ, TAIKOMŲ VEIKLOMS, KURIA VERČIANTIS GAUTOS PAJAMOS APMOKESTINAMOS ĮSIGYJANT VERSLO LIUDIJIMUS 2027 METAIS, TVIRTINIMO

2026 m. spalio 19 d. Nr. T1-274
Kretinga

[bookmark: _Hlk513560521]Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 ir 29 punktais, Lietuvos Respublikos gyventojų pajamų mokesčio įstatymo 6 straipsnio 3 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1797 „Dėl Verslo liudijimų išdavimo gyventojams taisyklių ir Veiklos, kuria verčiantis gautos pajamos apmokestinamos įsigyjant verslo liudijimą, rūšių sąrašo patvirtinimo“ 1.2 papunkčiu ir atsižvelgdama į Darbo grupės fiksuotam pajamų mokesčio dydžių, taikomų įsigyjant verslo liudijimus, ir nekilnojamojo turto mokesčio tarifams nustatyti posėdžio 2026 m. spalio 8 d. protokolą Nr. D8-2620, Kretingos rajono savivaldybės taryba nusprendžia:
1. Patvirtinti pridedamus:
1.1. Fiksuotų pajamų mokesčio dydžių, taikomų veikloms, kuria verčiantis gautos pajamos apmokestinamos įsigyjant verslo liudijimus 2027 metais, sąrašą (1 priedas);
1.2. Gyventojams, įsigyjantiems verslo liudijimus 2027 metais vykdomai veiklai, taikomų lengvatų sąrašą (2 priedas).
2. Nustatyti, kad šis sprendimas:
2.1. įsigalioja 2027 m. sausio 1 d.;
2.2. skelbiamas Teisės aktų registre ir savivaldybės interneto svetainėje.

